


СИНГАПУР – ТРОПИЦИ И ГРАДСКИ БЛЯСЪК

Настаняване в хотел 5* и две включени екскурзии

София – Истанбул - Сингапур – Истанбул – София

8 дни / 5 нощувки

 Дата: 21.02.2027 – 28.02.2027 г.
 
СИНГАПУР - един от най-подредените градове в света, перлата на Азия, често наричан „Вратата на Азия“. Място, в което Изтокът среща Запада, а миналото се среща с бъдещето. Това са само част от характеристиките, с които е известен Сингапур. Бързият възход и развитие на Сингапур се дължат преди всичко на неговото местоположение и на превръщането му в една от основните британски колонии в Югоизточна Азия. Като независима държава Сингапур съществува едва от 55 години и в този период се е превърнал в еталон за ред, просперитет и икономическо благоденствие. От самото си създаване, градът е средище на различни култури – китайска, индийска и арабска, които се сливат в една пъстра палитра, създавайки уникалния културен облик на един от най-значимите азиатски градове. Разглеждайки Сингапур, ще бъдете впечатлени от една страна от чудесата на съвременната архитектура, историческите забележителности, които са се запазили, въпреки главоломните темпове на застрояване и от друга страна - спокойствието на неговите жители. С други думи, Сингапур е една уникална смес от европейски просперитет и азиатско спокойствие.
 
Ден 1: София– Истанбул
Среща на летище София, Терминал 2 в 09:40 ч. за полет София-Истанбул с редовен полет TK 1128 на Turkish Airlines в 11:55 ч. Кацане на летището в Истанбул в 14:20 ч. Полет за Сингапур в 18:35.
Ден 2: Истанбул - Сингапур
Пристигане в 10:00 часа местно време. Посрещане от фирмата партньор и трансфер до Wyndham Singapore Hotel 5*. (Настаняването е след 14:00). Свободно време за разходка, почивка и първи срещи със Сингапур. Нощувка.



Ден 3: Сингапур  - Обзорна обиколка на града и посещение на Gardens by the bay (включена в пакетната цена )
Закуска. Около 09:30 ч започва туристическа обиколка на Сингапур – азиатска перла, в която исторически места, храмове и традиции се съчетават с футуристична архитектура и изискан лукс.
Нашата обиколка ще започне с панорамно преминаване през Civic District – административния и исторически център на града. Ще видим Паданг, Сингапурския крикет клуб, историческата сграда на Парламента и Националната галерия на Сингапур, разположена в сградите на бившия Върховен съд и Кметството.
Ще продължим със спирка в Парка Мерлион, откъдето се откриват впечатляващи гледки към залива Марина Бей. Тук ще имаме възможност за снимки с един от най-разпознаваемите символи на Сингапур – Мерлиона, митично същество с глава на лъв и тяло на риба.
Следва посещение на храма Thian Hock Keng – един от най-старите будистко-даоистки храмове в Сингапур, след което ще преминем покрай Китайския квартал.
Продължаваме към Ботаническата градина на Сингапур – първия обект в страната, включен в Списъка на световното наследство на ЮНЕСКО. Ще се разходим из Националната градина на орхидеите, която впечатлява с богата колекция от около 60 000 орхидеи.
Обяд в ресторант Yum Cha с дим сум специалитети.
След обяда програмата продължава с посещение на „Градините край залива“ – Gardens by the Bay, където се отглеждат над един милион растения от повече от 5000 вида. Ще разгледаме двете впечатляващи климатизирани оранжерии – Flower Dome и Cloud Forest.
Flower Dome, пресъздава прохладния и сух средиземноморски климат и там ще открием екзотични растения от пет континента, представени в девет тематични градини. Cloud Forest ще ни потопи в света на влажните тропически планини с пищна растителност и един от най-високите водопади на закрито в света. Разходката по въздушните пътеки ще ни даде възможност да разгледаме отблизо някои от най-екзотичните растителни видове. Връщане в хотела и нощувка.



Ден 4: Сингапур -  остров Сентоса ( включено в пакетната цена )
Закуска. Екскурзия до остров Сентоса – едно от най-посещаваните и атрактивни места в Сингапур, известно като „островът на забавленията“. Денят започва с панорамно пътуване с кабинков лифт от Mount Faber, откъдето се разкриват впечатляващи гледки към пристанището и модерния силует на града. При пристигане на острова – възможност да се потопите в едно незабравимо 4D приключение с атракцията Journey 2: The Mysterious Island, където ще преживеете вълнуващи сцени с летящи торнада, гигантски създания и мистериозния изгубен град Атлантида.
Следва посещение на S.E.A. Aquarium – един от най-големите океанографски паркове в света. Тук ще откриете над 800 вида морски обитатели – от величествени манти до различни видове акули, наблюдавани през огромни панорамни аквариуми, които създават усещане за разходка в дълбините на океана.
Разходката продължава с кабинковата линия на Сентоса, която преминава над тропическата растителност и предлага спиращи дъха гледки към Siloso Beach. Посещение на Fort Siloso Skywalk – уникална панорамна площадка на височина 43 метра, до която се достига със стъклен асансьор. Оттук се разкрива широка гледка към Южнокитайско море и околните острови, а за по-смелите – възможност да стъпят върху стъклен под и да погледнат надолу.
Свободно време за разходка по крайбрежието и възможност за вечеря. Денят завършва с впечатляващото шоу Wings of Time – зрелищен спектакъл на открито, съчетаващ водни ефекти, лазери, огън и музика, който ще ви пренесе в магично пътешествие през времето и пространството.
Връщане в хотела. Нощувка.
Ден 5: Сингапур        
Закуска.
Възможност за посещение на Singapore Wildlife ( не е включено в пакетната цена, срещу допълнително заплащане от около 95EUR ). Посещението е без екскурзовод, с включен билет за вход и трансфер от/до хотела, с начало около 08:00 ч. и продължителност 4 часа. Зоологическата градина на Сингапур е сред най-красивите в света. Тук могат да се видят повече от 2800 животни от над 300 животински вида. Разходката в парка предлага възможност да се запознаете с видовете животни на най-отличителните местообитания в света – от тревистите савани на „Дивата Африка“ до скалистите каньони на „Голямата рифова долина на Етиопия“. Зоопаркът предлага на своите гости шоу програма със слонове и ежедневно хранене на животните. 

 Ден 6:  Сингапур
Закуска. Оставяме днешния ден за почивка, разходка или излежаване край басейна. Нощувка.
Ден 7 Сингапур  - Истанбул
Закуска и освобождаване на стаите до 12:00. Последен ден за разходка и последни покупки. Трансфер до летището за полет до Истанбул в 23:15.
Ден 8 Истанбул – София
Пристигане на летището в Истанбул в 05:50. Полет за София в 10:45 и пристигане в 11:05.
КРАЙ НА ПРОГРАМАТА!

ПАКЕТНИ ЦЕНИ:

	
Хотел
	Тип стая
	Човек в двойна стая
	Единична стая

	
Wyndham Singapore Hotel 5*
	
Superior room
	
2550 €
	
2750 €



Цената е на човек в евро и включва: 
· Самолетни билети на авиокомпания Turkish Airlines с включени летищни такси по маршрута София – Истанбул – Сингапур –Истанбул – София с включен регистриран багаж до 23 кг и 7 кг ръчен багаж на човек;
· 5 нощувки със закуски в хотел Whynham Singapore 5*;
· Целодневна обиколка на Сингапур с включено посещение на ботаническата градина, обяд и Gardens By the Bay;
· Целодневна екскурзия до остров Сентоса с включени билети за лифта, аквариума, 4D прожекция и представлението Wings of time;
· Tрансфери летище-хотел-летище;
· Mедицинска застраховка с покритие 20 000 евро на човек със ЗД „Евроинс“;
· Водач от туроператора на български език при минимум 12 пътуващи;

Цената не включва: 
· Допълнителни екскурзии, които не са включени в програмата;
· Хранения, които не са описани в програмата;
· Лични разходи на място.
· Допълнително за Ваша сигурност може да бъде сключена застраховка „ Отмяна на пътуване“ срещу допълнително заплащане (около 5%) от вашия пакет.

Условия за записване: 
· Депозит в размер на 500 евро на човек;
· Доплащане до 60 дни преди отпътуването.
· Пътуването е без задължителни медицински изисквания;
Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на съответните суми според условията за анулации и неустойки.
Анулационни условия:
· до 80 дни преди датата на заминаване не се дължи неустойка – сумата се възстановява от ТУРОПЕРАТОРА
· от 79 до 60 дни преди датата на заминаване се дължи неустойка на ТУРОПЕРАТОРА в размер на депозита;
· от 59 дни до датата на пътуването се дължи неустойка на ТУРОПЕРАТОРА в размер на 100% от общата стойност на пътуването;
· Смяна на име до 14 дни преди пътуване без неустойка.
· При анулация на пътуването от страна на ТО, сумата се възстановява в рамките на 7 дни от деня на анулацията;
· В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка. 
Необходими документи: 
· Международен паспорт с мин. валидност 6 месеца след датата на връщане; 
· Пътуването е без задължителни медицински изисквания за имунизации.
· За деца до 18 г. пътуващи с един или без родител, нотариална заверка от единия или двамата родители! 






Разписание на полетите: 
21.02 СОФИЯ 11:55 ИСТАНБУЛ 14:20
21.02 ИСТАНБУЛ 18:35 СИНГАПУР 10:00+1
27.02 СИНГАПУР 23:15 ИСТАНБУЛ 05:50+1
28.02 ИСТАНБУЛ 10:45 СОФИЯ 11:05

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 13052610000158/ 23.03.2026 на ЗК „Лев Инс”АД

